kardosdrur/scandi-wiki huggingface dataset:
Kantor

En kantor (af latin: cantor, "sanger") er forsanger og/eller leder for et kor, ofte et større kirkekor. Også indenfor jødedommen har man kantorer, også kaldet chazzaner.

Kor
Sangere
Kirkelige titler
Liturgi
Jødedom
Fisker

En fisker er en der fanger fisk og andre dyr fra vand eller samler skaldyr.

På verdensplan er der omkring 38 mio. erhvervsfiskere, fritidsfiskere og fiskeopdrættere. Terminologien benyttes også om lystfiskere. Fiskeri har eksisteret som en måde at opnå føde på siden ældre stenalder.

Kilder 

 
Stillingsbetegnelser
Christian Kier

Christian Kier (født 17. maj 1988 i Odense) er en professionel fodboldspiller for 2. divisions klubben Næsby Boldklub.

Kier har spillet i OB siden 2002. Han har tidligere spillet for Sanderum Boldklub og har spillet på U17-landsholdet.
Han står for tiden oftest for OB's andenhold, som spiller i 2. Division Vest
Christian Kier er søn af folketingsmedlem Vivi Kier.

Kier forlod OB i 2010 da hans kontrakt udløb og skiftede til Næsby

Eksterne henvisninger 
 

Fodboldspillere fra Danmark
Fodboldspillere fra Odense Boldklub
Personer fra Odense
Fodboldspillere fra Næsby Boldklub
Edvard Balliol

Edvard Balliol var periodisk konge af Skotland fra 1332 til 1338.

Han var den ældste søn af Johan Balliol og Isabella de Warenne, datter af John de Warenne, 7. jarl af Surrey, og Alice de Lusignan. Alice var datter af Hugh X de Lusignan og Isabella af Angouleme, enke af Johan 1. af England.

Edvard Balliol
Ødis Mølle

Ødis Mølle er en middelalderlig vandmølle ved Drenderup voldsted, Ll. Drenderup i Ødis Sogn, der blev udgravet Haderslev Museum (nu en del af Museum Sønderjylland) i 2003. 

På en stor rektangulær banke med en voldgrav fandt arkæologerne øst for Drenderup Møllegård og vest for Ødis Sø spor af en gammel middelalderlig vandmølle.

Ødis eller Ll. Drenderup Vandmølle 
Ødis Mølle, der dendrokronologisk er dateret til 1340, var en underfaldsmølle, som er blevet udgravet i 2003 med en meget veldokumenteret fundbeskrivelse.

Fundstedet er lige syd for landevejen mellem Vamdrup og Ødis for enden af en markvej. Her løber Drenderup Bæk omgivet af dyrkede marker, som skråner ned mod bæklejet. Strømmen løber mod vest, og er engang i 1950’erne blevet rørlagt. 

På Drenderup Møllegård vidste man, at der i 1584 havde ligget en ældre vandmølle, da adelsmanden Christopher Johansen Lindenov (1520 -1585) sælger godset Drenderupgård til kronen.

Møllehuset 
Møllehuset har været forholdsvist lille, kun ca. 4,5 x 7 meter stort. Taget har været dækket med et mere forgængeligt materiale for eksempel træ eller strå. Vinduer må der selvfølgelig have været, og hvad angår døre, så har de med størst sandsynlighed siddet i nord- og vestvæggen, mod syd har bækken løbet, og øst for huset har der været meget sumpet.

Kværnen har stået på overetagen, hvor man kunne påfylde kværnen. I underetagen blev møllehjulsakselen ført ind i huset og kraften omformet via forskellige tandhjul, som har trukket kværnen.

Møllens driftsperiode 
Fra anlæggelsen af møllen i 1341 til det yngste arbejde foretages på møllen, er der 145 år, det vil altså sige det antal år, som møllen med sikkerhed har fungeret. Dertil kommer så de eventuelle 50 år man kan lægge til de yngst daterede stolper for at få hele brugsperioden inden vandmøllen nedlægges. Møllen har således fungeret mellem 145 og 200 år måske sideløbende med den yngre Drenderup Mølle længere mod vest.

Spunsvægge 
At mølledæmninger ved græsmøller i ældre tid ikke kun har bestået af jord og sten vidner fundet af meget velbevarede egetræsspunsvægge om. 

Haderslev Museum fandt et helt system af spunsvægge, som skulle lede vandet udenom møllen for at forhindre oversvømmelser i selve møllerenden ved regnskyl o.l.
 
Spunsvæggen er omhyggeligt forarbejdet af stavplanker og mindre små runde pæle, som med trænagler er fastgjort til en lægte.

Eksterne henvisninger 
 arkæologi haderslev 
 om Ødis vandmølle

Seværdigheder i Danmark
Bygninger, konstruktioner og anlæg i Kolding Kommune
Vandmøller i Danmark
Slaget ved Angamos

Slaget ved Angamos (8. oktober 1879) var en vigtig kamp i Salpeterkrigen, hvor krigsskibet Huáscar blev omringet og erobret af Chiles flåde. Krigsskibets kaptajn, Miguel Grau blev dræbt i kampen. Efter kampen kunne den peruvianske flåde ikke forhindre invasionen af sit territorium.

Chiles historie
Perus historie
Jean Delannoy

Jean Delannoy (12. januar 1908 – 18. juni 2008) var en fransk filminstruktør og skuespiller.

Han var født i Paris i en familie, der var efterkommere af hugenotterne fra Haute-Normandie. Som ung begyndte han at spille med i stumfilm. Siden kom han til Paramount Studios, hvor han arbejde sig op til at blive filminstruktør.

I 1946 modtog han De Gyldne Palmer for sin film La symphonie pastorale (da. Gertrude). Af andre kendte film kan nævnes Notre Dame de Paris (da. Klokkeren fra Notre Dame) fra 1957 og Le Soleil des Voyous (da. Gadedrengenes Sol) fra 1967.

I 1986 blev han hædret med en æres-César du cinéma (den franske ækvivalent til Bodilprisen).

Udvalgte film 
 Paris-Deauville (1934)
 La Vénus de l'or (1937)
 Macao, l'enfer du jeu (1942)
 L'Eternel Retour (1943)
 La Part de l'ombre (1945)
 La symphonie pastorale (1946)
 Les jeux sont faits (1947)
 Aux yeux du souvenir (1948)
 Le Secret de Mayerling (1949)
 Dieu a besoin des hommes (1950)
 La Minute de vérité (1952)
 Marie-Antoinette reine de France (1956)
 Notre Dame de Paris (1957)
 Maigret tend un piège (1958)
 Venere Imperiale (1963)
 Les amitiés particulières (1964)
 Le Lit a Deux Places (1965)
 Le Majordome (1965)
 Le Lit à deux places (1966) 
 Les Sultans (1966)
 Le Soleil des Voyous (1967)
 La Peau de torpedo (1970)
 Pas folle la guêpe (1972)
 Bernadette (1988)
 La Passion de Bernadette (1989)
 Marie De Nazareth (1995)

Eksterne henvisninger 

 

Filminstruktører fra Frankrig
Hundredårige
Personer fra Paris
Ærescesar
Sanderum Boldklub

Sanderum Boldklub (SB) er en fodboldklub i Sanderum sydvest for Odense. 

Sanderum Boldklub blev stiftet den 24. maj 1935, og klubhuset blev i 1984-85 udbygget til sin nuværende form og er således delvist ejet af Odense Kommune. 

SBs hjemmekampe bliver spillet på Vestfalen Stadion, som er opkaldt efter Bundesliga-klubben Dortmunds hjemmebane Westfalenstadion. Grunden til opkaldelsen er, at stadion ligger vest for vejen Falen. 

I 2016 fik SB egen kunstgræsbane. 

Fodboldklubber under DBU Fyn
Odense Kommune
Etableret i 1935
Drenderupgård

Drenderupgård er en tidligere herregård, der lå i Ødis Sogn, Nørre Tyrstrup Herred, Vejle Amt. 
Over for det nuværende Drenderupgård, Drenderupvej 30,6580 Vamdrup ligger sporene af det gamle Drenderup voldsted Gården blev i 1920'erne udtykket til 20 husmandslodder og de oprindelige bygninger revet ned. 

Drenderup Skov, var en del af Drenderupgård frem til salget til Kronen i 1584.

Ejere 
 
Hans Arnold Jantzen er nævnt som oberförster & vildtmester på Drenderupgård år 1700, hvor der til godset også hørte besiddelser Anst herred i sognene: Andst (Gejsing), Bække, Hjarup, Jordrup (Knudsbøl), Lejrskov (Egholt, Vraa & Uhre), Vamdrup (Vamdrup mølle) & Veerst.

Godset bliver i 1584 solgt til kronen af godsejer Christoffer Johansen Lindenov (1520 -1585). Sønnen Hans Lindenov (1550 -1610) overtager lenet efter faderen og dør på Drenderupgård 1610.

Litteratur 
 Jantzen, A.: Efterretninger om Familien Jantzen fra Drenderupgaard. Kbh. 1911. 54pp. Personreg. 
 Larsen, Alfred: Familien Jantzen fra Drenderupgaard. 2. udg. Kbh. 1960. 163pp. Personreg.

 Se billedarkiv www.kongeaamuseet.dk 

Bygninger, konstruktioner og anlæg i Kolding Kommune
Herregårde i Vejle Amt
Den kontinentale hær

Den kontinentale armé var den samlede hær for 13 oprindelige kolonier som kæmpede mod Storbritannien under den amerikanske uafhængighedskrig. Hæren blev oprettet gennem en resolution fra den kontinentale kongres 14. juni 1775. Næsten hele hæren blev opløst 3. november 1783 efter Parisaftalen. En lille styrke forblev på West Point og nogle pionerposter frem til kongressen oprettede United States Army gennem en resolution 3. juni 1784.

Eksterne henvisninger 
 RevWar75.com oversigt over enheder 
 US Army enheder aktive i 2000, med koloniale rødder 1636-1783 

Den amerikanske uafhængighedskrig
Hære
Det Europæiske Folkeparti

Det Europæiske Folkeparti (European People's Party, EPP) er et pro-europæisk centrum-højre politisk parti i Europa. Det er grundlagt i 1976 i Luxembourg og fører en hovedsageligt kristendemokratisk politik, men har på det seneste også optaget medlemmer med andre centrum-højre holdninger. Fra Danmark er Det Konservative Folkeparti og Kristendemokraterne medlemmer lige som Moderaterne og Kristdemokraterna fra Sverige og CDU og CSU fra Tyskland og Høyre og Kristelig folkepari fra Norge.

EPP er det største politiske parti i alle Den Europæiske Unions politiske institutioner, lige som det er det største parti i Europarådet. Medlemmer er 73 medlemspartier fra 39 stater. 265 medlemmer af Europa-Parlamentet er med i partiet inkl. 15 EU og fem ikke-EU statsoverhoveder, 13 EU-kommissærer med formanden for Europa-Kommissionen og formanden for Det Europæiske Råd.

I Europa-Parlamentet dannede EPP's medlemmer i adskillige år gruppe med medlemmerne fra den mindre, konservative gruppe ED (European Democrats). Den var kendt under navnet EPP-ED og blev ved Europa-Parlamentsvalget i 1999 den største gruppe i Parlamentet. Dets flertal var ikke absolut, så den gik sammen med parlamentets socialistiske gruppe (S&D) og skabte Den Store Koalition, for at få absolut indflydelse og udelukke de øvrige grupper fra politisk indflydelse.

EPP-ED-gruppen var dog præget af uenighed om Den Europæiske Unions fortsatte udvikling. Især de britiske konservative medlemmer af ED-undergruppen delte ikke EPP-undergruppens nogenlunde føderalistiske ideologi, og efter Europa-Parlamentsvalget i 2009 forlod ED-undergruppen samarbejdet og dannede 22. juni den ny gruppe De Europæiske Konservative & Reformister (ECR). Nu blev EPP-ED igen til EPP.

Andre medlemmer

Frankrig 
 Union pour un Mouvement Populaire

Irland 
 Fine Gael

Italien 
 Il Popolo della Libertà

Letland 
 Enhed

Rumænien 
 Demokratisk Forening af Ungarere i Rumænien
 Demokratisk-liberale Parti
 Kristelig-demokratiske Nationale Bondeparti

Spanien 
 Folkepartiet

Tyskland 
 CDU og CSU

Østrig 
 Det østrigske Folkeparti

Eksterne henvisninger 
 Partiets hjemmeside 
 EPP-gruppen i Europa-Parlament 

Folkeparti
Konservative partier
Kristendemokratiske partier
Alliance for Nationernes Europa

Alliance for Nationernes Europa (Alliance for Europe of the Nations) var et europæisk politisk parti, der bestod af i alt 16 nationalkonservative partier fra EU's medlemslande. Alliance for Nationernes Europa dannede sammen med andre små partier den parlamentariske gruppe i Europa-Parlamentet Union for Nationernes Europa.

Partiet 
Den foreløbige beslutning om dannelse af partiet blev taget på et møde i Bruxelles den 25.-26. juni 2002. I dette møde deltog der også repræsentanter for højreorienterede partier fra Rusland og Israel.

Den endelige stiftelse af partiet fandt sted i Milano i december 2004. Partiet blev opløst i 2010.

Parlamentsgruppen 
Gruppen blev dannet den 20. juli 1999, og den blev opløst i efteråret 2009.

De 30 stiftende medlemmer fordelte sig med
 12 fra Rassemblement pour la France et l'Indépendance de l'Europe (Samling for Frankrigs og Europas uafhængighed), der er et gaullistisk fransk parti. 
 8 fra Alleanza Nazionale, der var et højreorienteret italiensk parti.
 1 fra Patto Segni, der var et kristendemokratisk, senere liberaldemokatisk parti i Italien.
 6 fra Fianna Fáil, der er det republikansk-konservative parti i Irland.
 2 fra CDS – Partido Popular, der er et moderat konservativt, liberalt parti i Portugal. 
 1 fra Dansk Folkeparti.

Danske medlemmer 
Mogens Camre var medlem af parlamentsgruppen for starten i 1999, og indtil han gik ud af parlamentet i 2009. I sommeren 2009 var Morten Messerschmidt og Anna Rosbach Andersen kortvarigt medlemmer af gruppen.

Opløsning 
I efteråret 2009 blev gruppen Union for Nationernes Europa opløst, og medlemmerne fordelte sig til andre borgerlige grupper – fortrinsvis til de to nydannede grupper (Europæiske konservative og reformister (European Conservatives and Reformists – ECR) og Gruppen Frihed og demokrati i Europa (Europe of Freedom and Democracy – EFD).

Eksterne henvisninger 
 Partiets hjemmside 

Politiske partier i Europa
Nationalkonservative partier
Etableret i 1999
Ophørt i 2010
Europæiske Frie Alliance

Europæiske Frie Alliance (European Free Alliance, EFA eller Alliance libre européenne) er et europæisk politisk parti, der består af i alt 35 regional- og mindretalspartier fra EU's medlemslande. Partiet går ind for folkenes selvbestemmelsesret, forsvarer retten til forskellige sprog og kultur i EU og afviser et centralistisk Europa. Den Europæiske Frie Alliance har over 200 folkevalgte i nationale og regionale parlamenter og danner sammen med De Europæiske Grønne en parlamentarisk gruppe i Europa-Parlamentet (Grønne-EFA-gruppen).

Europæisk Fri Alliance blev grundlagt i 1981 som en kooperation af flere europæiske regionalpartier. I marts 2004 blev EFA formelt dannet som et politisk parti i henhold til de nye EU-bestemmelser om oprettelsen af EU-partier. Medlemspartierne omfatter bl.a. Sydslesvigsk Vælgerforening fra Sydslesvig/Tyskland, Ålands Framtid fra Ålandsøerne/Finland, Frisiske Nationale Parti fra Frisland/Nederlandene, Scottish National Party fra Skotland/Storbritannien, walisiske, baskiske, catalanske og en række andre mindretalspartier.

Eksterne henvisninger 
 Partiets hjemmside 

Frie Alliance
Mindretalspartier
Traisen (flod)

Traisen () er en flod i Østrig i delstaten Niederösterreich. Den dannes af de to kildefloder Türnitzer Traisen og Unrechttraisen. Kilderne til disse floder er i hhv. St. Aegyd am Neuwalde og Türnitz.

Floden har en længde på 80 km og bevæger sig fra sit højeste punkt i 1.750 meters højde til 180 moh, hvor floden på sin strækning afvander en del af kalkalperne i Niederösterreich. På den første strækning er floden delt i to, hvor den sydvestlige del hedder Türnitzer Traisen og den sydøstlige del Unrechttraisen. Kildefloderne har nogenlunde samme vandmængde på omkring 10 – 15 kubikmeter pr. sekund.

I Freiland flyder de to floder sammen og danner Traisen, der efter fire kilometer flyder gennem distriktshovedbyen Lilienfeld i 383 meters højde. Herefter flyder floden gennem byen Traisen, hvor bifloden Gölsen udmunder, videre til Wilhelmsburg inden den når hovedstaden i Niederösterreich St. Pölten i 270 meters højde. Efter passage af Herzogenburg udmunder Traisen i Donau. Udmundingen lå oprindelig ved Traismauer, men i forbindelse med bygningen af donaukraftværket Altenwörth, blev udmundingen forlagt otte kilometer mod øst til Altenwörth.

Navnet Traisen stammer fra det keltiske ord Tragisama, der betyder en hurtigt løbende flod. Navnet er overleveret på en romersk sten, der er fundet i St. Pölten. Floden har givet navn til flere byer langs floden, f.eks. byerne Traisen og Traismauer.

Floder i Østrig
Donaus bifloder
Bonstetten (Bayern)

Bonstetten er en kommune i Landkreis Augsburg i Regierungsbezirk Schwaben i den tyske delstat Bayern, med med 1.221 indbyggere. Bonstetten er en del af Verwaltungsgemeinschaft Welden.

Geografi 
Bonstetten ligger knap 20 kilometer nordvest for Augsburg i den sydlige ende af Stauffersberge i Laugnatal, midt i Naturpark Augsburg-Westliche Wälder, omgivet af store skove (40 procent af kommunens område er dækket af skov)
Afgrunden

Afgrunden kan henvise til:

 Afgrunden (film fra 1910), en dansk stumfilm.
 Afgrunden (film fra 1920), en amerikansk stumfilm
 Afgrunden (film fra 2004), dansk spillefilm
EUDemokraterne

EUDemokraterne er et europæisk politisk parti, der består af i alt 10 EU-kritiske partier fra EU's medlemslande. 

EUDemokraterne blev dannet i 2005 i Bryssel. Den 24. februar 2006 blev danske Hanne Dahl valgt som formand. I januar 2009 blev den svenske politiker Sören Wibe formand, mens Hanne Dahl blev næstformand. Medlemspartierne omfatter bl.a. Folkebevægelsen mod EU fra Danmark og Junilistan (Junilisten) fra Sverige. Junibevægelsen var også medlem. Ireren Patricia McKenna blev formand i 2010 efter Sören Wibes dødsfald og danskeren Lave Knud Broch blev næstformand.

Eksterne links 
 Partiets hjemmside 

Politiske partier i Europa
Etableret i 2005
Gölsen

Gölsen er en biflod til Traisen i Østrig i delstaten Niederösterreich og danner den sydlige grænse af Wienerwald.

Gölsen dannes i Hainfeld ved sammenløbet af de to kilder Fliederbach og Ramsaubach. Den flyder gennem byerne Hainfeld, Rohrbach ad der Gölsen, St. Veit an der Gölsen og udmunder i floden Traisen ved byen Traisen. Den kun 15 km lange flod flyder i øst-vest retning og overvinder på denne strækning en højdeforskel på kun 80 meter. Floden fører ofte højvande med sig, og der er derfor bygget flere små dæmninger langs floden. På grund af flodens bredde dannes ofte stenbanker ved lav vandstand.

Parallelt med floden er anlagt den asfalterede cykelrute Gölsentalradweg. Endvidere forløber jernbanen Leobersdorfer Bahn langs dele af floden og forbinder byerne Traisen og Hainfeld.

Floder i Østrig
De Europæiske Grønne

De Europæiske Grønne (engelsk European Greens el. fransk Parti Vert européen) er et europæisk grønt politisk parti, partiet blev skiftet den 22. februar 2002 i Rom og der består af i alt 35 grønne partier fra EU's medlemslande. De Europæiske Grønne danner sammen med Europæisk Fri Alliance en parlamentarisk gruppe i Europa-Parlamentet (Grønne-EFA-gruppen). De Europæiske Grønne har et ungdomsforbund som hedder Federation of Young European Greens.

I Danmark er SF medlem. De Grønne var medlem indtil de blev ekskluderet i 2008, mens SF søgte og opnåede fuldt medlemskab i 2014 efter at have været observatør i en årrække.

Historie 
Før etableringen af De Europæiske Grønne i 2004 var Europas grønne partier organiseret på forskellige måder, i en løs koordinering mellem 1979 og 1993 og i en føderation mellem 1993 og 2004.

Siden 2004 
De Europæiske Grønne blev etableret ved den fjerde kongres til den Europæiske Føderationen af Grønne Partier den 20.-22. februar 2004 i Rom, Italien, hvor 1.000 partidelegater var samlet. 32 grønne partier fra hele Europa kom med i det nye alle-europæiske parti. Etableringen af det nye parti blev afsluttet med signering af stiftelsesaftalen i Campidogliopaladset. Dermed var de grønne partiet de første til at etablerer et politisk parti på et europæisk niveau, de andre partiføderationer fulgte efter i perioden 2004-2006.

Ved Europavalget i 2004 vandt de grønne medlemspartierne tilsammen 35 sæder. I 2009 vand partiet tilsammen 46 sæder, selv om antallet af pladser i parlamentet var blevet reduceret.

Henvisninger

Eksterne links 
 Partiets hjemmeside 

Grønne
Grønne partier
EFA

EFA eller efa har flere betydninger:
 Europæiske Frie Alliance
 Elektrostatisk fluid accelerator
 Electronic Frontiers Australia - en australisk NGO
 Environmental Foundation for Africa - en afrikansk miljø NGO
Diedorf (Bayern)

Diedorf er en købstad i Landkreis Augsburg i Regierungsbezirk Schwaben i den tyske delstat Bayern, med med knap 10.000 indbyggere.

Geografi 
Byen ligger 8 km vest for Augsburg. Gennem Diedorf løber floden Schmutter.

I kommunen Diedorf ligger også følgende landsbyer og bebyggelser: Anhausen, Biburg, Hausen, Kreppen, Lettenbach, Oggenhof, Vogelsang og Willishausen.

Keimfarben har hovedkvater i Diedorf.
Dinkelscherben

Dinkelscherbener en købstad i Landkreis Augsburg i Regierungsbezirk Schwaben i den tyske delstat Bayern, med med knap 6.800 indbyggere.

Kommunen ligger omkring 25 kilometer vest for Augsburg i centrum af Naturpark Augsburg-Westliche Wälder. Dinkelscherben ligger ved jernbanelinjen fra Augsburg-Ulm.

Bydele, landsbyer og bebyggelser 
 Anried med landsbyen Engertshofen
 Breitenbronn med Weiler Holzara
 Dinkelscherben
 Ettelried
 Fleinhausen med Mühlengut Elmischwang
 Grünenbaindt
 Häder landsbyerne Schempach, Neuhäder og Au
 Lindach
 Oberschöneberg med landsbyerne Saulach og Stadel og bebyggelserne Reischenau og Siefenwang
 Ried med bebyggelsen Kühbach
Pielach

Pielach er en biflod til Donau i Østrig i delstaten Niederösterreich.

Floden udspringer nord for Annaberg i en højde af 976 moh og flyder først gennem Niederösterreichs kalkalper og flyder dernæst videre vest for St. Pölten til alpeforlandet og udmunder i Donau øst for Melk i en højde af 200 moh. Pielachtal er en central floddal i Mostviertel og ligger mellem Trasiental i øst og Erlauftal i vest. Flodens afvandingsområde er ca. 590 km².

På sin vej fra udspringet til udmundingen i Donau flyder Pielach på en strækning af omkring 70 km. De vigtigste fødekilder til Pielach er Schwarzenbach, Nattersbach, Weißenbach, Loichbach, Soisbach, Deutschbach, Kremnitzbach og Sierning.

Ved Hofstetten har floden en gennemsnitlig vandmængde på 5,1 m³/sek. Den højeste vandmængde blev målt på dette sted ved oversvømmelsen den 8. juli 2007, hvor den var på 300 m³/sek.

Floder i Østrig
Donaus bifloder
Nordisk Grønne Venstre Alliance

Nordisk Grønne Venstre Alliance (Nordic Green Left Alliance) er en sammenslutning af i alt 8 venstrepartier i Norden. Alliancen danner sammen med Det Europæiske Venstreparti i EU-Parlamentet parlamentsgruppen Forenede Europæiske Venstrefløj/Nordisk Grønne Venstre.

I Danmark er Socialistisk Folkeparti medlem af Nordisk Grønne Venstre Alliance, samtidigt med at det også har observatørstatus hos De Europæiske Grønne. Ligeledes sidder SF i Den Grønne Gruppe i EU-parlamentet. 

Alliancen blev dannet i 2004 i Reykjavík. Tjóðveldi og Inuit Ataqatigiit blev optaget i 2009.

Medlemmer 
 : Vasemmistoliitto/Vänsterförbundet
 : Vänsterpartiet
 : Socialistisk Folkeparti
 : Enhedslisten
 : Sosialistisk Venstreparti
 : Vinstrihreyfingin - Grænt framboð (Venstrebevægelsen – de grønne)
 : Tjóðveldi (Republik)
 : Inuit Ataqatigiit

Eksterne henvisninger

Politiske partier i Europa
Earth Crisis

Earth Crisis er et metalcore-band fra New York i USA, som var aktiv i perioden 1991 til 2001, hvor de gik i opløsning, og senere genetablerede sig i 2007.

Medlemmer

Nuværende medlemmer 
 Karl Buechner – Vokal (1992 – 2001, 2007 – )
 Scott Crouse – Guitar (1992 – 2001, 2007 – )
 Ian "Bulldog" Edwards – Bas (1992 – 2001, 2007 – )
 Dennis Merrick – Trommer (1992 – 2001, 2007 – )
 Erick Edwards – Guitar (1998 – 2001, 2007 – )

Tidligere medlemmer 
 Ben Read – Guitar (1992 – 1994)
 Kris Wiechmann – Guitar (1995 – 1997)
 Michael Riccardi – Trommer (1992)
 Andy Hurley – Trommer (1993)

Diskografi 
 1992: All Out War
 1993: Firestorm
 1995: Destroy the Machines
 1996: Gomorrah's Season Ends
 1996: The California Takeover (Delt livealbum med Strife og Snapcase)
 1998: The Oath That Keeps Me Free (Live)
 1998: Breed the Killers
 2000: Slither
 2001: Last of the Sane (Coveralbum)
 2001: Forever True (Opsamlingsalbum)
 2009: To the Death 2011: Neutralize the Threat 2014: Salvation of Innocents''

Eksterne henvisninger 
 Officielle hjemmeside 
 Earth Crisis  på Victory Records
 Earth Crisis  på Roadrunner Records
 Earth Crisis  på MySpace
 Earth Crisis  på Last.fm

Metalgrupper fra USA
Musikgrupper fra 1991
Kleine Mühl

Kleine Mühl er en biflod til Donau i Østrig i delstaten Oberösterreich. Sammen med Große Mühl og Steinerne Mühl har floden lagt navn til regionen Mühlviertel.

Kleine Mühls kilde ligger i Bräuerau (ved Ulrichsberg og Julbach). Floden flyder vest for Große Mühl i sydlig retning, indtil den efter 32 kilometer udmunder i Donau ved Obermühl (i kommunen Kirchberg ob der Donau). Vandgennemstrømningen er omkring 3,6 m³/s.

Kleine Mühl er et Natura 2000-område.

Floder i Østrig
Donaus bifloder